आठ मार्च को हीरापुर श्याम मंदिर से निकलेगी ध्वजा पद यात्रा
धनबाद|श्री श्यामध्वजा पद यात्रा को लेकर बैठक रविवार को हीरापुर स्थित श्याम मंदिर में हुई। इसमें आठ मार्च को फाल्गुन शुक्ल पक्ष के अवसर पर आयोजित श्री श्याम ध्वजा पद यात्रा को सफल बनाने का निर्णय लिया गया। बैठक की अध्यक्षता कर रहे संदीप कटेसरिया ने बताया कि श्री श्याम मंदिर हीरापुर से श्याम प्रभु की यात्रा निकलेगी। इसमें 301 श्याम भक्त ध्वज लेकर शामिल रहेंगे। यात्रा झरिया स्थित श्याम मंदिर पर समाप्त होगी। यात्रा में लल्लू मालाकार की ओर से साउंड सिस्टम का आयोजन किया गया है। श्याम भक्त पीले रंग के कुर्ते में यात्रा में शामिल होकर इसकी शोभा बढ़ाएंगे। बैठक में रविंद्र, विनय, प्रमोद, विष्णु, शंकर, संजू, राजेश आदि मौजूद थे।
hin_Deva hin_Deva